Asmaaulhusna (Arab أسماء الله الحسنى alihaksara: Asma’ Allah al-Ḥusná), ing agama Islam, tegesé sangang puluh sanga (99) asmaning Allah kang becik dhéwé. Wiwit mbiyèn para ngulama wis akèh mbahas lan nafsiraké asmaaulhusna iki. Sanadyan metu akèh pamikiran kang séjé-séjé prakara cacah asma iki, ana kang ngarani 132, 200, malahan 1.000 asma, nanging miturut kabèh, kang wigati dhéwé iku hakikat Dat Allah kang kudu dingertèni déning wong-wong Islam.

Asmaaulhusna iku tegesé asma-asma Allah kang becik lan agung miturut sipat-sipat Allah. Asma-asma Allah kang Agung lan mulyaiku sawijining Katunggalan kang manunggal ing kaagungan lan kahébatan Allah, kang mangripta lan ngopèni saisining jagat raya.

Para ngulama nduwé panemu yèn kabeneran iku ana konsistènsi marang kabeneran liyané. Kanthi cara iki, wong muslim ora bakal gampang nulis “Allah iku …” amarga ora ana kang bisa nandhingi Allah. Pirembugan sabanjuré iku amung olah pikir manungsa kang winates. Kabèh tembung kang rumaket ing Allah kudu dingertèni bèdané karo panggoné tembung kang lumrah digunakaké.

Para ngulama nandhesaké yèn Allah iku Pangripta lan Panguwasa alam kang fana. Samubarang kabeneran iku tuhu amung ana (lan gumantung) marang Panjenengané. Kanthi mangkono, Allah iku Maha Tan Ginapé, nanging uga Allah iku Maha Cedhak. Allah Maha Kuwasa, nanging uga Allah iku Maha Mirah lan Maha Asih. Sipat-sipat Allah kang kajarwaaké kanthi Asmaul Husna yaiku jeneng-jeneng kang becik.

Dalil 
Ing ngisor iki katedhak dalil ing Kuran lan Kadis prakawis asmaaulhusna:
 "Panjenenganipun Allah, boten wonten sesembahan/Ilah (ingkang gadhah hak dipunsembah) kejawi Panjenenganipun, Panjenenganipun gadhah asmaaulhusna (asma-asma ingkang saé)."
 Sesoraa: "Sesoraa Allah utawa soraa Ar-Rahman. Kanthi asma apa baé sliramu pocap, Panjenenganipun duwé asmaulhusna (jeneng-jeneng kang paling apik) lan ajaa sliramu nyeroaké swaramu ing sholatmu lan ajaa uga nglirihaké lan golèka dalan tengah antarané kaloroné iku"
 Nabi saw. sabda: "Allah iku gadhah sangangpuluh sanga asma ingkang becik. Sapa waé kang bisa ngapalaké, mula dhèwèké bakal lumebu surga. Sejatiné Allah iku ganjil lan Panjenenganipun suka marang kang ganjil."

Asmaaulhusna

Réferènsi

Pranala njaba 
 ASMA-UL-HUSNA : Fadhilat sarta kasiyatipun 
  Bausastra Jawa
 Asma’ul Husna ing Media Islam
 Asmaulhusna ing islam.elviani.net 
 asmaulhusna.com THE BEAUTIFUL NAMES OF GOD.
 www.nazmay.com Kolèksi gambar Asmaaulhusna
 Asma-ul-Husna ing YouTube.com Vidéo Asma Ul Husna ing YouTube.com
 Asma Ul Husna - The 99 Names of Allah, the lord of the Kaba Vidéo Asma Ul Husna ing YouTube.com
 Arti-asmaul husna disertai bahasa jawa

Islam
Asmaaulhusna
Artikel Pilihan
Allah